**ВАС отхвърли като неоснователна жалбата на Иван Гешев срещу отказа на ВСС да го възстанови като прокурор след уволнението му**

Със свое определение Върховният административен съд остави без разглеждане жалбата на Иван Гешев срещу решение по т. 5 от Протокол № 22 от дистанционно заседание чрез видеоконферентна връзка на Прокурорската колегия на Висшия съдебен съвет, проведено на 19.06.2023 г. С него за сведение е прието заявление вх. № 8470/19.06.2023 г., с заявява, че не желае да бъде преназначен на длъжност „прокурор“ във Върховна касационна прокуратура. Върховните магистрати прекратяват производството по административно дело № 6876/2023 г. в тази му част.

Със същото определение по административно дело № 686 от 2023 г. върховните магистрати отхвърлят като неоснователна жалбата на бившия главен прокурор срещу решение по т. 12 от Протокол № 26 от дистанционно заседание чрез видеоконферентна връзка на Прокурорската колегия на ВСС, проведено на 12.07.2023 г. С него е допълнено решение по т. 5 от Протокол № 22/19.06.2023 г. на Прокурорската колегия на ВСС, с което е прекратено производството по преназначаване на Иван Гешев на длъжност „прокурор“ във Върховната касационна прокуратура.“.

Определението в тази част може да се обжалва с частна жалба в 7-дневен срок от съобщаването му на страните пред петчленен състав на ВАС както следва „т.5.2. прекратява, на основание чл. 56, ал. 1 от АПК,.

По жалбата срещу решение по т. 12 от Протокол № 26/12.07.2023 г. на Прокурорската колегия на Висшия съдебен съвет:

Съгласно съдебната практика допълващият акт няма самостоятелно правно значение, защото се инкорпорира в допълвания акт и заедно представляват едно цяло. В настоящия случай въпреки изричното посочване в решение по т. 12 от Протокол № 26/12.07.2023 г., че допълва решение по т. 5 от Протокол № 22/19.06.2023 г., не може да се приеме, че с второто решение, органът е допълнил първото и те са станали едно цяло, като липсва единство на съдържанието. Освен това, допълването предполага наличие на индивидуален административен акт, който се допълва, докато, както вече беше посочено, решението по т. 5 от Протокол № 22/19.06.2023 г. на ПК на ВСС няма характер на индивидуален административен акт. Независимо от това, неоснователно е възражението на жалбоподателя за наличие на допуснато съществено нарушение на административнопроизводствените правила. В случая решение по т. 12 от Протокол № 26/12.07.2023 г. представлява самостоятелен индивидуален административен акт, пораждащ правни последици и засягащ правата и законните интереси на жалбоподателя.

Посоченото решение по т. 12 от Протокол № 26/12.07.2023 г. на ПК на ВСС е прието от компетентен орган, в предвидената от закона форма, при спазване на предвидените в закона административнопроизводствени правила и в съответствие с материалния закон.

Съгласно чл. 56, ал. 1 от АПК административният орган прекратява производството по искане на страната, по чиято инициатива то е започнало, освен ако в закон е предвидено друго. От доказателствата по делото се установява, че със заявлението от 16.06.2023 г. Иван Гешев е заявява желание да бъде преназначен на длъжността "прокурор“ във Върховна касационна прокуратура, но с последващо писмо с вх. № ВСС-8470/19.06.2023 г., адресирано до членовете на Прокурорската колегия на ВСС, е заявил, че не желае да бъде преназначаван на тази длъжност. Така обективираното в писмото от 19.06.2023 г. нарочно искане на Гешев има за правна последица десезирането на органа със заявеното от ншев искане за преназначаване на длъжността "прокурор“ във ВКП. Предвид изложеното, следва да се приеме, че страната, която е сезирала органа с искане за иницииране на производството, е направила последващо искане за неговото прекратяване. За органа, при условията на обвързана компетентност, е възникнало задължението да не се произнася и да прекрати производството на основание чл. 56, ал. 1 от АПК.